(N á v r h)

**Vyhláška**

**Ministerstva zdravotníctva Slovenskej republiky**

**z ... 2025,**

**ktorou sa dopĺňa vyhláška Ministerstva zdravotníctva Slovenskej republiky č. 84/2016 Z. z.,** **ktorou sa ustanovujú určujúce znaky jednotlivých druhov zdravotníckych zariadení v znení neskorších predpisov**

Ministerstvo zdravotníctva Slovenskej republiky podľa § 7 ods. 6 zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení v znení vyhlášky Ministerstva zdravotníctva Slovenskej republiky č. 387/2016 Z. z., vyhlášky Ministerstva zdravotníctva Slovenskej republiky č. 163/2019 Z. z., vyhlášky Ministerstva zdravotníctva Slovenskej republiky č. 418/2022 Z. z., vyhlášky Ministerstva zdravotníctva Slovenskej republiky č. 89/2023 Z. z. a vyhlášky Ministerstva zdravotníctva Slovenskej republiky č. 439/2023 Z. z. sa dopĺňa takto:

§ 2 sa dopĺňa odsekmi 9 až 13, ktoré znejú:

„(9) Ambulancia podľa odseku 1, ktorá je ambulanciou rýchlej lekárskej a zdravotnej pomoci, je určená na poskytovanie neodkladnej zdravotnej starostlivosti pri neodkladnej preprave osoby do zdravotníckeho zariadenia alebo neodkladnej preprave osoby medzi zdravotníckymi zariadeniami poskytovanej alebo riadenej lekárom so špecializáciou v príslušnom špecializačnom odbore alebo zdravotníckym záchranárom.

(10) Ambulancia podľa odseku 1, ktorá je ambulanciou špecializovanej rýchlej zdravotnej pomoci, je určená na poskytovanie neodkladnej zdravotnej starostlivosti pri neodkladnej preprave osoby do zdravotníckeho zariadenia alebo neodkladnej preprave osoby medzi zdravotníckymi zariadeniami poskytovanej alebo riadenej zdravotníckym záchranárom so špecializáciou v špecializačnom odbore starostlivosť o kriticky chorých.

(11) Ambulancia podľa odseku 1, ktorá je ambulanciou špecializovanej prepravy, je určená na poskytovanie neodkladnej prepravy osoby do zdravotníckeho zariadenia alebo neodkladnej prepravy osoby medzi zdravotníckymi zariadeniami, ak zdravotný stav osoby vyžaduje počas takejto prepravy poskytovanie zdravotnej starostlivosti asistentom prepravy.

(12) Ambulancia podľa odseku 1, ktorá je ambulanciou s vybavením detskej mobilnej intenzívnej jednotky, je určená na poskytovanie neodkladnej zdravotnej starostlivosti pri neodkladnej preprave dieťaťa, ktorému zlyhávajú základné životné funkcie, do zdravotníckeho zariadenia alebo medzi zdravotníckymi zariadeniami poskytovanej alebo riadenej lekárom so špecializáciou v príslušnom špecializačnom odbore alebo sestrou so špecializáciou v príslušnom špecializačnom odbore.

(13) Ambulancia podľa odseku 1, ktorá je ambulanciou asistenčnej zdravotnej služby je určená na poskytovanie zdravotnej starostlivosti mimo zdravotníckeho zariadenia alebo pri preprave osoby do zdravotníckeho zariadenia alebo pri preprave osoby medzi zdravotníckymi zariadeniami poskytovanej alebo riadenej lekárom so špecializáciou v príslušnom špecializačnom odbore alebo zdravotníckym záchranárom.“.

**Čl. II**

**Účinnosť**

Táto vyhláška nadobúda účinnosť ... 2025.